قالت وكالة “أوروبا بريس”، أن نائب السكرتير العام للحزب الشعبي الإسباني، أنطونيو كَونثاليث، طلب من وزيرة الخارجية السابقة أرانتشا كَونثاليث لايا أنها تعتارف بشكون عطاها الأوامر للسماح بدخول زعيم البوليساريو، ابراهيم غالي، بطريقة غير قانونية لإسبانيا. أنطونيو اللي كان فمعرض ديال الفلاحة قال مايمكنش التضحية بالوزيرة وهي نفذات غير الأوامر. فذات السياق كيحاول المدعي العام فقضية دخول “غالي” بشكل غير قانوني لإسبانيا، منع وصول محامي الطرف المشتكي للمعلومات فهاد القضية، وطلب من القاضي أنه يفصل الشكاية على القضية ويوقف دفاع المشتكي لسببين، أولهما أن محامي المشتكي كيسرب المعلومات للصحافة وهادشي ضد واجب التحفظ، وثانيهما أن القضية رسمية. القاضي رفض هاد الطلبات وقال بللي المشتكين والمحامي ديالهوم حطو شكاية قانونية وغايبقاو فالمحاكمة حتى للنهاية. 
باغيين يورطو بيدرو سانشيث.. الحزب الشعبي الإسباني لأرانتشا لايا: شكون عطاك الأوامر من قصر مونكلوا للسماح بدخول “غالي”؟